Walter Cronkite

Walter Leland Cronkite, Jr. (født 4. november 1916 i Saint Joseph, død 17. juli 2009 i New York) var en legendarisk amerikansk radio og fjernsynsjournalist. Cronkite begynte som journalist i 1935, var krigsreporter under andre verdenskrig og er mest kjent for sine 19 år som ankermann i CBS Evening News, fra 1962 til 1981.

Cronkite er av mange sett på som en av de mest innflytelsesrike mediastorheter i verden, noensinne. En av hans beste venner, Andy Rooney sa i et intervju i det amerikanske TV-programmet 60 Minutes, at i sin storhetstid var Walter Cronkite så populær, innflytelsesrik og anerkjent at han kunne stilt til valg som president i USA, og vunnet. Walter Cronkite var USAs bindingpunkt i landets harde tid på 1960-tallet. Noen av de legendariske hendelsene Cronkite meddelte til det amerikanske folk, var; attentatet på John F. Kennedy, attentatet på Martin Luther King jr., attentatet på Robert Kennedy, Vietnamkrigen og mange andre viktige hendelser. Det mest kjente er kanskje da han meddelte at John F. Kennedy var blitt skutt og drept. Mens han meddelte det, felte han en tåre før han tok seg sammen og fortsatte nyhetsopplesningen.

Referanser

Eksterne lenker   
 
 
 

Journalister fra USA
Bloggere
Presidentens Frihetsmedalje
Personer fra Saint Joseph i Missouri
Personer fra Kansas City i Missouri
Personer fra Houston
Personer fra USA under Vietnamkrigen
Mottakere av prisen for ytringsfrihet (Four Freedoms Award)